title: 2004/414/EZ: Odluka Komisije od 28. travnja 2004. o izmjeni Odluke 2003/779/EZ s obzirom na zahtjeve zdravlja životinja i veterinarsko certificiranje za životinjska crijeva u provozu ili privremeno skladištena u Zajednici (priopćena pod brojem dokumenta C(2004) 1561)  Tekst značajan za EGP

text:
               03/Sv. 62

               HR

               Službeni list Europske unije

               54

         32004D0414

               L 151/65

               SLUŽBENI LIST EUROPSKE UNIJE

         ODLUKA KOMISIJE
   od 28. travnja 2004.
   o izmjeni Odluke 2003/779/EZ s obzirom na zahtjeve zdravlja životinja i veterinarsko certificiranje za životinjska crijeva u provozu ili privremeno skladištena u Zajednici
   (priopćena pod brojem dokumenta C(2004) 1561)
   (Tekst značajan za EGP)
   (2004/414/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (1), a posebno članak 8. stavak 5. treću alineju i članak 9. stavak 2. točku (b) i stavak 4. točku (c),
   budući da:

               (1)

               Direktivom Vijeća 92/118/EEZ (2) utvrđuju se zahtjevi zdravlja životinja i zahtjevi javnog zdravlja kojima se uređuje trgovina i uvoz u Zajednicu proizvoda koji ne podliježu navedenim zahtjevima utvrđenim u posebnim pravilima Zajednice iz Priloga A dijela I. Direktive 89/662/EEZ te, s obzirom na patogene tvari, iz Direktive 90/425/EEZ.

               (2)

               Odlukom Komisije 2003/779/EZ (3) utvrđuju se zahtjevi za zdravlje životinja i veterinarski certifikati za uvoz životinjskih crijeva iz trećih zemalja.

               (3)

               Direktivom Vijeća 97/78/EZ (4) od 18. prosinca 1997. predviđena su načela organizacije veterinarskih pregleda proizvoda koji ulaze u Zajednicu iz trećih zemalja, a određene odredbe za provoz već su predviđene člankom 11., poput uporabe poruka ANIMO i zajedničkog veterinarskog dokumenta o ulazu.

               (4)

               Međutim, radi zaštite situacije u pogledu bolesti u Zajednici nužno je dodatno osigurati da pošiljke crijeva životinja u provozu kroz Zajednicu udovoljavaju uvoznim uvjetima zdravlja životinja koji se primjenjuju na odobrene zemlje.

               (5)

               Odluka Vijeća 79/542/EEZ (5), u kojoj je sastavljen popis trećih zemalja ili dijelova trećih zemalja te predviđeni uvjeti zdravlja životinja i javnog zdravlja, te veterinarskog certificiranja za uvoz u Zajednicu određenih živih životinja i njihovog svježeg mesa, nedavno je izmijenjena radi uključivanja općih uvjeta provoza i izuzeća za provoz između Rusije u odnosu na posebne granične inspekcijske postaje određene u ovu posljednju svrhu.

               (6)

               U svjetlu iskustva, čini se da predočavanje na graničnoj inspekcijskoj postaji, u skladu s člankom 7. Direktive 97/78/EZ, izvornika veterinarskih dokumenata izdanih u trećoj zemlji izvoznici kako bi se udovoljilo obaveznim zahtjevima odredišne treće zemlje, nije dovoljno da bi se osiguralo da su učinkovito zadovoljeni traženi uvjeti zdravlja životinja za sigurno unošenje tih proizvoda na područje Zajednice; stoga je primjereno utvrditi poseban obrazac certifikata o zdravlju životinja koji će se koristiti u situacijama kada su dotični proizvodi u provozu.

               (7)

               Međutim, trebaju se predvidjeti posebni uvjeti za provoz kroz Zajednicu pošiljki u i iz Rusije radi zemljopisnog smještaja Kalinjingrada i uzimajući u obzir klimatske prilike koje priječe uporabu nekih luka u određeno doba godine.

               (8)

               U Odluci Komisije 2001/881/EZ (6) sastavljen je popis graničnih inspekcijskih postaja odobrenih za veterinarski pregled životinja i proizvoda životinjskog podrijetla iz trećih zemalja i ažurirane su pojedinosti pravila o pregledima koje provode stručnjaci Komisije te je primjereno navesti granične inspekcijske postaje određene za nadzor takvih provoza uzimajući u obzir ovu Odluku.

               (9)

               Primjereno je izmijeniti certifikat o zdravlju životinja za uvoz životinjskih crijeva kako bi odgovarao formi predviđenoj za ostale certifikate.

               (10)

               Odluka 2003/779/EZ treba se primjereno izmijeniti.

               (11)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Odluka Vijeća 2003/779/EZ mijenja se kako slijedi:

               1.

               Članak 1. zamjenjuje se sljedećim:
               „Članak 1.
               Države članice odobravaju uvoz životinjskih crijeva iz bilo koje treće zemlje ako ih prati certifikat o zdravlju životinja, predviđen u Prilogu I.A, koji se sastoji od jednog lista i ispunjen je na barem jednom od službenih jezika države članice koja provodi kontrolu uvoza.”

               2.

               Umeće se sljedeći članak 1.a:
               „Članak 1.a
               Države članice osiguravaju da pošiljke životinjskih crijeva za prehranu ljudi, unesene na područje Zajednice i koje su namijenjene trećoj zemlji ili neposrednim provozom ili nakon skladištenja u skladu s člankom 12. stavkom 4. ili člankom 13. Direktive 97/78/EZ, i koje nisu namijenjene za uvoz u EZ, udovoljavaju sljedećim zahtjevima:

                           (a)

                           zadovoljavaju posebne uvjete zdravlja životinja navedene u odgovarajućem obrascu certifikata o zdravlju životinja sastavljenom prema Prilogu I.A;

                           (b)

                           popraćene su certifikatom o zdravlju životinja, utvrđenim u skladu s obrascem predviđenim u Prilogu I.B, koji potpisuje ovlašteni veterinar nadležnih veterinarskih službi dotične treće zemlje;

                           (c)

                           potvrdio ih je kao prihvatljive za provoz ili skladištenje (prema potrebi) u zajedničkom veterinarskom dokumentu o ulazu službeni veterinar ulazne granične inspekcijske postaje.”

               3.

               Umeće se sljedeći članak 1.b:
               „Članak 1.b.
               1.   Odstupajući od članka 1.a, države članice odobravaju provoz cestom ili željeznicom kroz Zajednicu, između određenih graničnih inspekcijskih postaja Zajednice navedenih u Prilogu Odluci 2001/881/EZ, pošiljki koje dolaze iz i koje su namijenjene Rusiji izravno ili preko neke druge treće zemlje pod uvjetom da su zadovoljeni sljedeći uvjeti:

                           (a)

                           veterinarske službe nadležnog tijela pečate pošiljke plombom sa serijskim brojem na graničnoj inspekcijskoj postaji pri ulazu u EZ;

                           (b)

                           službeni veterinar nadležnog tijela odgovornog za graničnu inspekcijsku postaju, isprave koje prate pošiljke navedene u članku 7. Direktive 97/78/EZ na svakoj stranici označava pečatom s tekstom „SAMO ZA PROVOZ U RUSIJU PREKO EZ-a”;

                           (c)

                           zadovoljeni su proceduralni zahtjevi predviđeni člankom 11. Direktive 97/78/EZ;

                           (d)

                           pošiljku je potvrdio kao prihvatljivu za provoz u zajedničkom veterinarskom dokumentu o ulazu službeni veterinar granične inspekcijske postaje kroz koju ulaze.

                     2.   Ne dopušta se istovar ili skladištenje takvih pošiljaka na području EZ-a, kako je određeno člankom 12. stavkom 4. ili člankom 13. Direktive 97/78/EZ.
               3.   Nadležno tijelo provodi redovite provjere kako bi se osiguralo da broj pošiljaka i količina proizvoda koji napuštaju područje EZ-a odgovaraju količinama koje ulaze.”

               4.

               Prilog I. zamjenjuje se Prilogom ovoj Odluci.

         Članak 2.
   Prijašnji certifikat o zdravlju životinja sastavljen na temelju Odluke Komisije 2003/779/EZ za uvoz životinjskih crijeva može se koristiti najkasnije šest mjeseci nakon datuma predviđenog stavkom 1. članka 3.
   Članak 3.
   1.   Ova se Odluka primjenjuje od 1. svibnja 2004.
   2.   Samo se članak 1. i točka 2. i Prilog I.B primjenjuju od 1. siječnja 2005.
   Članak 4.
   Ova je Odluka upućena državama članicama.

      Sastavljeno u Bruxellesu 28. travnja 2004.

            Za Komisiju

         David BYRNE

            Član Komisije

      (1)  SL L 18, 23.1.2003., str. 11.

      (2)  SL L 62, 15.3.1993., str. 49. Direktiva kako je zadnje izmijenjena Uredbom Komisije (EZ) br. 445/2004 (SL L 72, 11.3.2004., str. 60.).

      (3)  SL L 285, 1.11.2003., str. 38.

      (4)  SL L 24, 30.1.1998., str. 9. Direktiva kako je zadnje izmijenjena Aktom o pristupanju iz 2003.

      (5)  SL L 146, 14.6.1979., str. 15. Odluka kako je zadnje izmijenjena Odlukom Komisije 2004/372/EZ (SL L 118, 23.4.2004., str. 45.).

      (6)  SL L 326, 11.12.2001., str. 44. Odluka kako je zadnje izmijenjena Odlukom Komisije 2004/273/EZ (SL L 86, 24.3.2004., str. 21.).
   PRILOG

         „PRILOG I.A

         „PRILOG I.B


title: 98/139/EZ: Odluka Komisije od 4. veljače 1998. o utvrđivanju detaljnih propisa o kontrolama na licu mjesta koje u području veterinarstva provode stručnjaci Komisije u državama članicama  Tekst značajan za EGP

text:
               03/Sv. 62

               HR

               Službeni list Europske unije

               9

         31998D0139

               L 038/10

               SLUŽBENI LIST EUROPSKE UNIJE

         ODLUKA KOMISIJE
   od 4. veljače 1998.
   o utvrđivanju detaljnih propisa o kontrolama na licu mjesta koje u području veterinarstva provode stručnjaci Komisije u državama članicama
   (Tekst značajan za EGP)
   (98/139/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 64/433/EEZ od 26. lipnja 1964. o zdravstvenim problemima koji utječu na promet svježim mesom unutar Zajednice (1), kako je zadnje izmijenjena Direktivom 95/23/EZ (2), a posebno njezin članak 12., te uzimajući u obzir odgovarajuće odredbe ostalih direktiva i odluka iz područja veterinarstva, posebno onih koje se odnose na zdravstvene probleme u trgovini proizvodima životinjskog podrijetla unutar Zajednice, kojima se utvrđuju uvjeti zdravlja životinja koji se primjenjuju na trgovinu živom stokom i proizvodima životinjskog podrijetla unutar Zajednice, s obzirom na pregled životinja i svježeg mesa na prisutnost rezidua, uvođenje mjera za kontrolu ili iskorjenjivanje određenih bolesti, utvrđivanje standarda za dobrobit životinja, uvođenje financijskih mjera za iskorjenjivanje određenih bolesti i obzirom na troškove u području veterinarstva,
   budući da Komisija treba usvojiti opće provedbene propise radi utvrđivanja uvjeta pod kojima bi se provodile kontrole na licu mjesta spomenute u relevantnim direktivama i odlukama u suradnji s relevantnim državama članicama;
   budući da u okviru kontrola na licu mjesta utvrđenih u članku 12. Direktive 64/433/EEZ i u članku 10. Direktive Vijeća 71/118/EEZ od 15. veljače 1971. o zdravstvenim problemima koji utječu na promet svježim mesom peradi (3), kako je zadnje izmijenjena Direktivom 96/23/EZ (4), Komisija može, bez upozorenja, provjeriti primjenu odredbi Direktive Vijeća 85/73/EEZ od 29. siječnja 1985. o financiranju veterinarskih inspekcija i kontrola iz direktiva 89/662/EEZ, 90/425/EEZ, 90/675/EEZ i 91/496/EEZ (5), kako je zadnje izmijenjena Direktivom 96/43/EZ (6);
   budući da, prema potrebi, kako bi se osigurala jedinstvena primjena zakonodavstva Zajednice, kontrole na licu mjesta treba uključiti u programe uspostavljene nakon rasprave s relevantnim državama članicama i konzultacijama u okviru Stalnog veterinarskog odbora;
   budući da se ova suradnja treba nastaviti prilikom kontrola na licu mjesta, dodatno treba omogućiti da stručnjake Komisije prate stručnjaci koje će imenovati Komisija, a koji će imati određene obveze i koji će dobiti naknadu za putne troškove i troškove boravka;
   budući da u interesu učinkovitosti treba ustanoviti rokove unutar kojih Komisija treba dostaviti rezultate kontrola na licu mjesta državama članicama u kojima su se provele kontrole i rokove za dostavu komentara od strane tih istih država članica;
   budući da je potrebno osigurati da rezultati kontrola na licu mjesta budu uzeti u razmatranje od strane relevantnih država članica;
   budući da u interesu transparentnosti, Europski parlament, potrošač i proizvođač, u granicama Ugovora o osnivanju EZ-a i posebno potrebe čuvanja profesionalne tajne utvrđene u članku 214. Ugovora o osnivanju EZ-a, trebaju biti informirani o nalazima kontrola na licu mjesta i o preporukama za aktivnosti koje proizlaze iz kontrola na licu mjesta;
   budući da se trebaju predvidjeti odredbe za brzi postupak koji omogućuje usvajanje odluka Zajednice, kada je to potrebno, posebno u slučajevima ako je kontrolama na licu mjesta otkriven ozbiljan rizik za zdravlje ili ako je utvrđeno da nisu provedene mjere utvrđene kao neophodne nakon kontrola;
   budući da u interesu jasnoće treba staviti izvan snage Odluku Komisije 96/345/EZ (7);
   budući da su mjere predviđene u ovoj Odluci u skladu s mišljenjem Stalnog veterinarskog odbora,
   DONIJELA JE OVU ODLUKU:
   Članak 1.
   1.   Ovom se Odlukom utvrđuju određeni propisi za kontrole na licu mjesta koje u području veterinarstva u državama članicama provode stručnjaci Komisije.
   Za potrebe ove Odluke, „kontrole na licu mjesta u području veterinarstva” (dalje u tekstu „kontrole”) su revizijski postupci potrebni da bi se osigurala jedinstvena primjena zakonskih odredbi Zajednice.
   2.   Odredbe sadržane u ovoj Odluci primjenjuju se ne dovodeći u pitanje odredbe bilo kojeg ugovora između Europske zajednice i trećih zemalja o sanitarnim mjerama u trgovini živim životinjama i proizvodima životinjskog podrijetla.
   Članak 2.
   Kontrole se provode u svakoj državi članici. Komisija utvrđuje opći program kontrola za relevantno zakonodavstvo i predaje ga na očitovanje Stalnom veterinarskom odboru.
   Opći program uključuje informacije o svim postupcima koje poduzima Komisija u okviru kontrola.
   Članak 3.
   1.   Programi kontrola se organiziraju i provode u suradnji s dotičnom državom članicom koja u tu svrhu imenuje jednog ili više stručnjaka.
   2.   Komisija može nakon rasprave s dotičnom državom članicom odgovarajuće kontrole odgoditi ili ranije provesti ili provesti dodatne kontrole, ako smatra da je to potrebno posebno radi zdravstvenih razloga, razloga dobrobiti životinja ili na temelju rezultata prethodnih kontrola.
   3.   U svakom slučaju, Komisija je dužna obavijestiti dotičnu državu članicu najmanje deset radnih dana prije početka programa kontrola.
   Članak 4.
   1.   Osim stručnjaka iz države članice koja se kontrolira, tijekom pregleda stručnjake Komisije može pratiti jedan ili više stručnjaka, prema popisu iz stavka 2., iz jedne ili više država članica.
   Tijekom pripreme kontrola, država članica u kojoj će se kontrole obaviti može odbiti sudjelovanje nekog stručnjaka iz druge države članice. Ova pogodnost može se koristiti samo jednom.
   2.   Svaka država članica predlaže Komisiji najmanje dva stručnjaka s posebnim stručnim znanjem u određenim područjima stručnosti, te će javiti njihova imena, područja stručnosti, točne službene adrese, brojeve faksa i telefona.
   Komisija je dužna održavati popis ovih stručnjaka, te će se s nadležnim tijelima države članice konzultirati prije izdavanja poziva stručnjaku za pratnju stručnjaka Komisije tijekom kontrola iz stavka 1.
   Ako država članica smatra da neki od predloženih stručnjaka više ne bi trebao biti na popisu, o tome će obavijestiti Komisiju. Ako zbog toga broj stručnjaka padne ispod traženog nivoa, država članica će predložiti Komisiji jednu li više zamjena.
   Članak 5.
   1.   Tijekom kontrola, stručnjak države članice, odnosno stručnjaci koje je imenovala Komisija, dužni su pridržavati se administrativnih pravila Komisije.
   2.   Stečene informacije ili zaključci do kojih su došli stručnjak države članice, odnosno stručnjaci tijekom obavljanja kontrola ne smiju se nikako upotrebljavati u osobne svrhe, niti otkriti osobama koji ne pripadaju nadležnim odjelima Komisije odnosno države članice.
   3.   Nastali troškovi putovanja i boravka stručnjaka države članice odnosno stručnjaka imenovanih od Komisije, nadoknađuju se u skladu s njihovim pravilima o nastalim troškovima putovanja i boravka osoba koje nisu službenici Komisije i koje su pozvane za obavljanje zadaće stručnjaka.
   Članak 6.
   1.   Država članica na čijem se teritoriju provode kontrole u skladu s ovom Odlukom pružit će stručnjacima Komisije i stručnjacima koje je Komisija imenovala pomoć koja im je potrebna kako bi obavili svoje zadaće. Ovo se prije svega odnosi na to da se svim dotičnim osobama omogući jednaki pristup kakav imaju službene osobe nadležnog tijela, pristup informacijama i dokumentaciji kao i pristup mjestima, objektima, postrojenjima i prijevoznim sredstvima kako bi se kontrole mogle provesti.
   2.   Tijekom kontrola stručnjaci su dužni poštovati iste administrativne propise koje moraju poštovati i službenici nadležnih tijela država članica iz stavka 1., bez utjecaja na odredbe iz članka 5. stavka 1.
   Članak 7.
   1.   Po završenim kontrolama, stručnjaci Komisije dužni su dotičnu državu članicu usmeno obavijestiti o svojim zaključcima, te prema potrebi o korektivnim mjerama koje smatraju potrebnima i o stupnju hitnosti istih.
   Komisija potvrđuje rezultate kontrola u roku od 20 radnih dana u pisanom izvješću, osim ako nisu zaprimljene dodatne informacije koje su zatražene tijekom kontrola, a tada nisu bile na raspolaganju.
   Država članica dužna je iznijeti komentare u roku od 25 radnih dana od zaprimanja pisanog izvješća Komisije.
   Međutim, u hitnim slučajevima, ili ako je tijekom kontrole na licu mjesta utvrđen značajan rizik za zdravlje ili dobrobit životinja, državu članicu će se obavijestiti o nalazima misije u pisanom izvješću što je prije moguće, a svakako u roku od deset radnih dana od kraja misije. I država članica dužna je iznijeti svoje komentare što je prije moguće, a svakako u roku od deset radnih dana od zaprimanja pisanog izvješća Komisije.
   Kod pružanja informacija o nalazima misija, Komisija je dužna posebno se pridržavati zahtjeva propisanih u članku 214. Ugovora o osnivanju EZ-a.
   Ove odredbe ne dovode u pitanje ovlasti Komisije o poduzimanju privremenih zaštitnih mjera prema odredbama pravnih propisa Zajednice u području veterinarstva.
   2.   Država članica poduzima sve potrebne korektivne mjere vodeći računa o rezultatima provedenih kontrola.
   3.   Ako tijekom kontrola stručnjaci Komisije otkriju značajne primjere nesukladnosti pravnim propisima Zajednice u jednoj državi članici ili u jednoj ili više njezinih regija, ta država članica mora na zahtjev Komisije temeljito istražiti opće stanje u tom području. Ako je prikladno, država članica može nakon savjetovanja s Komisijom ograničiti istraživanje na dotičnu/dotične regiju/regije u kojoj/kojima se provodi program kontrola; dužna je unutar roka koji je Komisija odredila obavijestiti Komisiju o rezultatima kontrola i o poduzetim mjerama za popravljanje stanja.
   4.   Ako nakon kontrola dotična država članica nije poduzela odgovarajuće korektivne mjere unutar propisanog roka, posebno ako se kontrolama otkrio ozbiljan rizik za javno zdravlje ili zdravlje životinja ili dobrobit životinja, u skladu s postupkom utvrđenim u članku 17. Direktive Vijeća br. 89/662/EEZ (8) Komisija poduzima sve mjere koje smatra potrebnima.
   Članak 8.
   1.   Komisija redovito podnosi pisana izvješća svim državama članicama u okviru Stalnog veterinarskog odbora o nalazima kontrola na licu mjesta provedenih u svakoj državi članici i o preporukama za aktivnosti koje iz toga slijede.
   Komisija je također dužna obavijestiti Europski parlament o nalazima i preporukama.
   Osim toga, Komisija je dužna nalaze i preporuke redovito javno objavljivati.
   2.   Kod provođenja aktivnosti opisanih u ovom članku, Komisija i države članice posebno se trebaju pridržavati obaveza utvrđenih u članku 214. Ugovora o osnivanju EZ-a.
   Članak 9.
   Odredbe iz ove Odluke preispituju se prije 31. prosinca 1998. na temelju izvješća Komisije državama članicama.
   Članak 10.
   Ovime se Odluka 96/345/EZ stavlja izvan snage.
   Članak 11.
   Ova je Odluka upućena državama članicama.

      Sastavljeno u Bruxellesu 4. veljače 1998.

            Za Komisiju

         Emma BONINO

            Članica Komisije

      (1)  SL 121, 29.7.1964., str. 2012/64.

      (2)  SL L 243, 11.10.1995., str. 7.

      (3)  SL L 55, 8.3.1971., str. 23.

      (4)  SL L 125, 23.5.1996., str. 10.

      (5)  SL L 32, 5.2.1985., str. 14.

      (6)  SL L 162, 1.7.1996., str. 1.

      (7)  SL L 133, 4.6.1996., str. 29.

      (8)  SL L 395, 30.12.1989., str. 13.


title: 2010/270/EU: Odluka Komisije od 6. svibnja 2010. o izmjeni dijelova 1. i 2. Priloga E Direktivi Vijeća 92/65/EEZ u pogledu obrazaca zdravstvenih certifikata za životinje s gospodarstava te za pčele i bumbare (priopćena pod brojem dokumenta C(2010) 2624)  Tekst značajan za EGP

text:
               03/Sv. 52

               HR

               Službeni list Europske unije

               271

         32010D0270

               L 118/56

               SLUŽBENI LIST EUROPSKE UNIJE

         ODLUKA KOMISIJE
   od 6. svibnja 2010.
   o izmjeni dijelova 1. i 2. Priloga E Direktivi Vijeća 92/65/EEZ u pogledu obrazaca zdravstvenih certifikata za životinje s gospodarstava te za pčele i bumbare
   (priopćena pod brojem dokumenta C(2010) 2624)
   (Tekst značajan za EGP)
   (2010/270/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 92/65/EEZ od 13. srpnja 1992. o utvrđivanju uvjeta zdravlja životinja kojima se uređuje trgovina i uvoz u Zajednicu životinja, sjemena, jajnih stanica i zametaka koji ne podliježu uvjetima zdravlja životinja utvrđenima u određenim propisima Zajednice iz Priloga A dijela I. Direktivi 90/425/EEZ (1), a posebno prvi stavak njezinog članka 22.,
   budući da:

               (1)

               Članak 10. Direktive 92/65/EEZ utvrđuje uvjete zdravlja životinja kojima se uređuje trgovina psima, mačkama i pitomim vreticama.

               (2)

               Dio 1. Priloga E toj Direktivi određuje obrazac zdravstvenog certifikata za trgovinu životinjama s gospodarstava uključujući pse, mačke i pitome vretice.

               (3)

               Uredba (EZ) br. 998/2003 Europskog parlamenta i Vijeća (2) utvrđuje uvjete zdravlja životinja koji se primjenjuju na nekomercijalno kretanje kućnih ljubimaca i pravila koja se primjenjuju za kontrolu takvih kretanja. Ona se primjenjuje na kretanja vrsta kućnih ljubimaca navedenih u Prilogu I. toj Uredbi između država članica ili iz trećih zemalja. Psi, mačke i pitome vretice navedeni su u dijelu A i dijelu B tog Priloga.

               (4)

               Zahtjevi utvrđeni u Uredbi (EZ) br. 998/2003 razlikuju se ovisno o odredišnoj državi članici i državi članici ili trećoj zemlji podrijetla.

               (5)

               Treće zemlje koje primjenjuju pravila za nekomercijalno kretanje kućnih ljubimaca koja su barem istovjetna pravilima iz Uredbe (EZ) br. 998/2003 navedene su u odjeljku 2. Dijela B Priloga II. toj Uredbi.

               (6)

               Kako bi se izbjeglo prikrivanje komercijalnih kretanja kao nekomercijalnih kretanja kućnih ljubimaca u smislu Uredbe (EZ) br. 998/2003, točka (b) prvog stavka članka 12. te Uredbe predviđa da se moraju primjenjivati zahtjevi i provjere utvrđeni u Direktivi 92/65/EEZ na kretanja više od pet kućnih ljubimaca, kad se životinje unose u Uniju iz treće zemlje koja nije navedena u odjeljku 2. dijelu B Priloga II. toj Uredbi.

               (7)

               Pored toga, Uredba Komisije (EU) br. 388/2010 od 6. svibnja 2010. o provedbi Uredbe (EZ) br. 998/2003 Europskog parlamenta i Vijeća u pogledu najvećeg broja kućnih ljubimaca određenih vrsta koji mogu biti predmet nekomercijalnog kretanja (3) predviđa da se zahtjevi i provjere iz točke (b) prvog stavka članka 12. Uredbe (EZ) br. 998/2003 moraju također primjenjivati na kretanja kućnih ljubimaca pasa, mačaka i pitomih vretica kada ukupan broj životinja premještenih u državu članicu iz druge države članice ili treće zemlje navedene u odjeljku 2. dijela B Priloga II. toj Uredbi prelazi pet.

               (8)

               Uredba (EZ) br. 998/2003 također predviđa da tijekom prijelaznog razdoblja nekomercijalna kretanja pasa, mačaka i pitomih vretica na državno područje Irske, Malte, Švedske ili Ujedinjene Kraljevine podliježu nekim dodatnim zahtjevima.

               (9)

               Direktiva 92/65/EEZ upućuje na te dodatne zahtjeve samo u slučaju trgovine psima, mačkama i pitomim vreticama s odredištem u Irskoj, Švedskoj i Ujedinjenoj Kraljevini.

               (10)

               Obrasci certifikata za trgovinu unutar Unije trebaju biti kompatibilni s integriranim računalnim veterinarskim sustavom „TRACES” razvijenim u skladu s Odlukom Komisije 2003/623/EZ (4).

               (11)

               Kako bi se osiguralo da se zahtjevi i provjere nekomercijalnih kretanja više od pet pasa, mačaka i pitomih vretica u svim državama članicama, uključujući Maltu, primjenjuju na ujednačen način, potrebno je prilagoditi obrazac zdravstvenog certifikata iz dijela 1. Priloga E Direktivi 92/65/EZ.

               (12)

               Pored toga, obrazac zdravstvenog certifikata za trgovinu unutar Unije živim pčelama (Apis mellifera) i bumbarima (Bombus spp.) propisan je u dijelu 2. Priloga E Direktivi 92/65/EEZ.

               (13)

               Taj certifikat utvrđuje uvjete zdravlja životinja u pogledu američke gnjiloće za pčele i za bumbare. Ti zahtjevi dozvoljavaju samo kretanja pčela i bumbara s područja koja su slobodna od te bolesti. U slučaju izbijanja bolesti predviđeno je mirovanje u trajanju trideset dana i primjenjuje se na područje u krugu tri kilometra od izbijanja.

               (14)

               Međutim, u većini slučajeva bumbari se uzgajaju u strukturama koje su odvojene od vanjskog okoliša i koje nadležno tijelo redovito kontrolira i provjerava radi otkrivanja prisutnosti bolesti. Za takve objekte, koje je nadležno tijelo dotične države članice priznalo i koje nadzire, malo je vjerojatno da su pogođeni prisutnošću američke gnjiloće u krugu tri kilometra određenom u dijelu 2. Priloga E, za razliku od kolonija na otvorenom.

               (15)

               Stoga je potrebno izmijeniti obrazac zdravstvenog certifikata za trgovinu unutar Unije živim pčelama i bumbarima kako bi se uveli posebni zahtjevi zdravlja životinja u vezi bumbara uzgojenih u strukturama odvojenima od vanjskog okoliša.

               (16)

               Dio 1. i dio 2. Priloga E Direktivi 92/65/EEZ treba stoga na odgovarajući način izmijeniti.

               (17)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Prilog E Direktivi 92/65/EEZ mijenja se u skladu s Prilogom ovoj Odluci.
   Članak 2.
   Ova je Odluka upućena državama članicama.

      Sastavljeno u Bruxellesu 6. svibnja 2010.

            Za Komisiju

         John DALLI

            Član Komisije

      (1)  SL L 268, 14.9.1992., str. 54.

      (2)  SL L 146, 13.6.2003., str. 1.

      (3)  SL L 114, 7.5.2010., str. 3.

      (4)  SL L 216, 28.8.2003., str. 58.

      PRILOG
      Prilog E Direktivi 92/65/EEZ mijenja se kako slijedi:

                  1.

                  Dio 1. zamjenjuje se sljedećim:
                  „Dio 1. —   Zdravstveni certifikat za trgovinu životinjama s gospodarstava (kopitari i papkari, ptice, dvojezupci, psi, mačke i pitome vretice)
                  92/65 EI

                  2.

                  Dio 2. zamjenjuje se sljedećim:
                  „Dio 2. —   Zdravstveni certifikat za trgovinu pčelama i bumbarima
                  92/65 EII


Odluka Komisije od 22/01/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6731 - VITRONET / INFINITY) prema Uredbi Vijeća (EZ) No 139/2004 (Vjerodostojan je samo tekst na njemačkom jeziku)


Odluka Komisije od 22/06/2012 u kojoj se određuje koncentracija kompatibilna sa zajedničkim tržištem (Predmet br. COMP/M.6546 - ERICSSON / TECHNICOLOR BROADCASTING SERVICES) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 25/08/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8572 - PAMPLONA CAPITAL / PAREXEL) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2009/460/EZ: Odluka Komisije od 5. lipnja 2009. o usvajanju zajedničke sigurnosne metode za ocjenu ostvarenja sigurnosnih ciljeva, kako se navodi u članku 6. Direktive 2004/49/EZ Europskog parlamenta i Vijeća (priopćena pod brojem dokumenta C(2009) 4246)  Tekst značajan za EGP

text:
               07/Sv. 006

               HR

               Službeni list Europske unije

               144

         32009D0460

               L 150/11

               SLUŽBENI LIST EUROPSKE UNIJE

               05.06.2009.

      ODLUKA KOMISIJE

   od 5. lipnja 2009.
   o usvajanju zajedničke sigurnosne metode za ocjenu ostvarenja sigurnosnih ciljeva, kako se navodi u članku 6. Direktive 2004/49/EZ Europskog parlamenta i Vijeća
   (priopćena pod brojem dokumenta C(2009) 4246)
   (Tekst značajan za EGP)
   (2009/460/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 2004/49/EZ Europskog parlamenta i Vijeća od 29. travnja 2004. o sigurnosti željeznica Zajednice i o izmjeni Direktive Vijeća 95/18/EZ o izdavanju dozvola željezničkim prijevoznicima i Direktive 2001/14/EZ o dodjeli željezničkog infrastrukturnog kapaciteta i ubiranju pristojbi za korištenje željezničke infrastrukture i dodjeli rješenja o sigurnosti (Direktiva o sigurnosti željeznice) (1), a posebno njezin članak 6. stavak 1.,
   uzimajući u obzir preporuku Europske agencije za željeznice o zajedničkim sigurnosnim metodama za izračun, ocjenu i provedbu koje se trebaju koristiti u okviru prve skupine zajedničkih sigurnosnih ciljeva, koja je Komisiji dostavljena 29. travnja 2008.,
   budući da:

               (1)

               U skladu s Direktivom 2004/49/EZ trebalo bi postupno uvoditi zajedničke sigurnosne ciljeve (CST) i zajedničke sigurnosne metode (CSM) da bi se održala visoka razina sigurnosti te da bi se, kada je to potrebno i razumno izvedivo, ona poboljšala.

               (2)

               Na temelju članka 6. stavka 1. Direktive 2004/49/EZ Europska komisija treba usvojiti CSM-ove. Oni bi, između ostalog te u skladu s člankom 6. stavkom 3. Direktive 2004/49/EZ, trebali opisati kako se razina sigurnosti i ostvarenje CST-ova ocjenjuju.

               (3)

               Da se sadašnja razina sigurnosti željezničkog sustava ne bi smanjila ni u jednoj državi članici, trebalo bi uvesti prvu skupinu CST-ova. Ona bi se trebala temeljiti na preispitivanju postojećih ciljeva i razina sigurnosti željezničkih sustava u državama članicama.

               (4)

               Nadalje, da bi se sadašnja razina sigurnosti željezničkog sustava održala, potrebno je uskladiti, u smislu kriterija prihvatljivog rizika, razine sigurnosti za cjelokupne nacionalne željezničke sustave. Usklađenost s razinama sigurnosti treba pratiti u različitim državama članicama.

               (5)

               Da bi se u skladu s člankom 7. stavkom 3. Direktive 2004/49/EZ uspostavila prva skupina CST-ova, na temelju nacionalnih referentnih vrijednosti (NRV) koje izračunavaju i koriste Europska agencija za željeznice (Agencija) i Komisija potrebno je kvantificirati sadašnju razinu sigurnosti željezničkih sustava u državama članicama. Ti se NRV-ovi trebaju izračunati samo u 2009. godini da bi se razvila prva skupina CST-a i u 2011. godini da bi se razvila druga skupina CST-a.

               (6)

               Da bi se osigurala usklađenost NRV-ova i spriječilo preveliko opterećenje, iz primjene ove Odluke trebaju se izuzeti sustavi lake željeznice, funkcionalno odvojene mreže, željezničke infrastrukture koje koriste isključivo njihovi vlasnici, željeznice koje su dio kulturne baštine te muzejske i turističke željeznice.

               (7)

               Zbog nepostojanja usklađenih i pouzdanih podataka o razini sigurnosti dijelova željezničkog sustava navedenih u članku 7. stavku 4. Direktive 2004/49/EZ, utvrđeno je da je razvoj prve skupine CST-ova, izraženih kao prihvatljiv rizik za određene kategorije pojedinaca i za društvo kao cjelinu, trenutačno moguć samo za željeznički sustav u cjelini, a ne za njegove dijelove.

               (8)

               Vodeći računa o postupnom usklađivanju nacionalnih statističkih podataka o nesrećama i s njima povezanim posljedicama, u skladu s Uredbom (EZ) br. 91/2003 Europskog parlamenta i Vijeća od 16. prosinca 2002. o statistici željezničkog prijevoza (2) i Direktivom 2004/49/EZ, pri razvoju zajedničkih metoda za praćenje i ciljani razvoj razine sigurnosti željezničkih sustava u državama članicama trebalo bi voditi računa o statističkim nepouzdanostima i potrebi za postojanjem elementa prosudbe pri odlučivanju o tome održava li država članica razinu sigurnosti.

               (9)

               Da bi se omogućila pravična i pregledna usporedba razina sigurnosti željeznica država članica, svaka država članica trebala bi ocijeniti svoju razinu sigurnosti na temelju zajedničkog pristupa za utvrđivanje sigurnosnih ciljeva željezničkog sustava i dokazivanje njihove usklađenosti.

               (10)

               Mjere predviđene ovom Odlukom u skladu su s mišljenjem Odbora osnovanog u skladu s člankom 27. stavkom 1. Direktive 2004/49/EZ,

         DONIJELA JE OVU ODLUKU:
   Članak 1.
   Predmet
   U ovoj se Odluci određuje zajednička sigurnosna metoda koju će koristiti Europska agencija za željeznice (dalje u tekstu „Agencija”) za izračun i ocjenu ostvarenja zajedničkih sigurnosnih ciljeva (CST) na temelju članka 6. stavka 1. Direktive 2004/49/EZ.
   Članak 2.
   Područje primjene
   Ova Odluka primjenjuje se na cjelokupni željeznički sustav svake od država članica. Međutim, ne primjenjuje se na:

               (a)

               podzemne željeznice, tramvaje i druge sustave lakih željeznica;

               (b)

               mreže koje su funkcionalno odvojene od ostalog željezničkog sustava i koje su predviđene samo za pružanje usluga lokalnog, gradskog ili prigradskog putničkog prijevoza, kao i željezničke prijevoznike koji obavljaju djelatnost isključivo u tim mrežama;

               (c)

               željezničku infrastrukturu u privatnom vlasništvu koju koristi isključivo njezin vlasnik za vlastiti prijevoz robe;

               (d)

               vozila koja su dio kulturne baštine i prometuju u nacionalnim mrežama ako ispunjavaju nacionalna sigurnosna pravila i propise da bi se osiguralo sigurno prometovanje takvih vozila;

               (e)

               željeznice koje su dio kulturne baštine te muzejske i turističke željeznice koje prometuju u vlastitoj mreži, uključujući radionice, vozila i osoblje.

         Članak 3.
   Definicije
   U smislu ove Odluke primjenjuju se definicije iz Direktive 2004/49/EZ i Uredbe (EZ) br. 91/2003.
   Osim toga, primjenjuju se sljedeće definicije:

               (a)

               „nacionalna referentna vrijednost (NRV)” podrazumijeva referentnu mjeru koja za dotičnu državu članicu predstavlja najveću dopuštenu razinu kategorije rizika u željezničkom prometu;

               (b)

               „kategorija rizika” podrazumijeva jednu od kategorija rizika u željezničkom prometu navedenih u članku 7. stavku 4. točkama (a) i (b) Direktive 2004/49/EZ;

               (c)

               „plan za povećanje sigurnosti” podrazumijeva program za provedbu organizacijske strukture, odgovornosti, postupke, aktivnosti, sposobnosti i sredstva potrebna za smanjenje rizika za jednu ili više kategorija rizika;

               (d)

               „smrtni slučajevi i ponderirane teške ozljede (SSPTO)” podrazumijeva mjerenje posljedica teških nesreća koje uključuju smrtne slučajeve i teške ozljede, pri čemu u statističkom smislu vrijedi da je 1 teška ozljeda jednaka 0,1 smrtnom slučaju;

               (e)

               „korisnici željezničko-cestovnog prijelaza” podrazumijeva osobe koje pri prijelazu željezničke pruge bilo kojim prijevoznim sredstvom ili pješice koriste željezničko-cestovne prijelaze;

               (f)

               „osoblje” ili „zaposleni, uključujući osoblje ugovaratelja” podrazumijeva svaku osobu čije je zaposlenje povezano sa željeznicom i koja se u trenutku nesreće nalazi na radnom mjestu; definicija uključuje osoblje vlaka i osobe koje rade na željezničkim vozilima i infrastrukturnim postrojenjima;

               (g)

               „neovlaštene osobe na prostorima željeznice” podrazumijeva svaku osobu koja je prisutna na prostorima željeznice na kojima je takva prisutnost zabranjena, osim korisnika željezničko-cestovnih prijelaza;

               (h)

               „druge osobe (treće osobe)” podrazumijeva sve osobe koje nisu definirane kao „putnici”, „zaposlenici, uključujući osoblje ugovaratelja”, „korisnici željezničko-cestovnih prijelaza” ili „neovlaštene osobe na prostorima željeznice”;

               (i)

               „rizik za društvo u cjelini” podrazumijeva skupni rizik za sve kategorije osoba navedene u članku 7. stavku 4. točki (a) Direktive 2004/49/EZ;

               (j)

               „putnički vlak-kilometar” podrazumijeva mjernu jedinicu koja predstavlja kretanje putničkog vlaka duž jednog kilometra; u obzir se uzima samo udaljenost prijeđena na državnom području države izvjestiteljice;

               (k)

               „kolosiječni kilometar” podrazumijeva udaljenost mjerenu u kilometrima željezničke mreže u državama članicama, pri čemu se u obzir uzima svaki kolosijek višekolosiječnih pruga.

         Članak 4.
   Metodologije za izračun NRV-ova i CST-ova i ocjenu njihova ostvarenja
   1.   Za izračun i ocjenu ostvarenja NRV-ova i CST-ova koristi se metodologija opisana u Prilogu.
   2.   U skladu s metodologijom iz odjeljka 2.2. Priloga, Agencija predlaže Komisiji NRV-ove izračunane u skladu s odjeljkom 2.1. Priloga i CST-ove izvedene iz NRV-ova. Nakon što Komisija usvoji NRV-ove i CST-ove, Agencija, u skladu s poglavljem 3. Priloga, ocjenjuje kako su ih države članice ostvarile.
   3.   Ocjena procijenjenih troškova i koristi CST-ova iz članka 7. stavka 3. Direktive 2004/49/EZ ograničena je na one države članice za koje se utvrdi da su im NRV-ovi za bilo koju kategoriju rizika veći od odgovarajućih CST-ova.
   Članak 5.
   Izvršne mjere
   U skladu s različitim konačnim rezultatima ocjene ostvarenja iz točke 3.1.5. Priloga poduzimaju se sljedeće izvršne mjere:

               (a)

               u slučaju „mogućeg sniženja razine sigurnosti”: dotična država članica/države članice dostavljaju Komisiji izvješće o mogućim uzrocima dobivenih rezultata;

               (b)

               u slučaju „vjerojatnog sniženja razine sigurnosti”: dotična država članica/države članice dostavljaju Komisiji izvješće o mogućim uzrocima dobivenih rezultata i prema potrebi predlažu plan za povećanje sigurnosti.

         Da bi vrednovala informacije ili dokaze koje države članice podastru u skladu s postupkom iz točaka (a) i (b), Komisija može od Agencije zatražiti tehničko mišljenje.
   Članak 6.
   Adresati
   Ova je Odluka upućena državama članicama.

      Sastavljeno u Bruxellesu 5. lipnja 2009.

            Za Komisiju

         Antonio TAJANI

            Potpredsjednik

      (1)  SL L 164, 30.4.2004., str. 44.; ispravljena u SL L 220, 21.6.2004., str. 16.

      (2)  SL L 14, 21.1.2003., str. 1.
   PRILOG
   1.   Statistički izvori i mjerne jedinice za izračun NRV-ova i CST-ova

   1.1.   Statistički izvori

               1.1.1.

               NRV-ovi i CST-ovi računaju se na temelju podataka o željezničkim nesrećama i njihovim posljedicama koji se dostavljaju u skladu s Prilogom H Uredbi (EZ) br. 91/2003 te odredbama članaka 5., 18. i Priloga I. Direktivi 2004/49/EZ.

               1.1.2.

               U okviru određivanja prve skupine CST-ova, u slučaju postojanja nesklada između podataka iz dvaju izvora iz točke 1.1.1., podaci dostavljeni u skladu s Prilogom H Uredbi (EZ) br. 91/2003 imaju prednost.

               1.1.3.

               Vremenske serije podataka koji se koriste za dodjeljivanje vrijednosti NRV-ima i CST-ima obuhvaćaju zadnje četiri godine za koje su podaci bili dostavljeni. Agencija će najkasnije do 31. siječnja 2011. Komisiji predložiti donošenje ažuriranih vrijednosti za NRV-ove i CST-ove koje se računaju na temelju podataka za zadnjih šest godina za koje su podaci bili dostavljeni.

         1.2.   Mjerne jedinice za NRV-ove

               1.2.1.

               Mjerne jedinice za NRV-ove izražene su u skladu s matematičkom definicijom rizika. Posljedice nesreća koje se razmatraju za svaku od kategorija rizika jesu smrtni slučajevi i ponderirane teške ozljede (SSPTO).

               1.2.2.

               Mjerne jedinice koje se koriste za kvantificiranje NRV-ova za svaku od kategorija rizika utvrđene su u Dodatku 1. i proizlaze iz primjene načela i definicija iz točke 1.2.1. i, prema potrebi, točke 1.2.3. U svrhu standardizacije NRV-ova, mjerne jedinice uključuju osnove skaliranja iz Dodatka 1.

               1.2.3.

               Za svaku od kategorija rizika „putnici” i „korisnici željezničko-cestovnih prijelaza” određuju se dva različita NRV-a izražena dvama različitim mjernim jedinicama iz Dodatka 1. Usklađenost s barem jednim od tih NRV-ova smatra se dovoljnom za ocjenu ostvarenja iz poglavlja 3.

         1.3.   Mjerne jedinice za CST-ove

               1.3.1.

               Mjerne jedinice za kvantificiranje CST-ova za svaku od kategorija rizika jednake su mjernim jedinicama za NRV-ove iz odjeljka 1.2.

         2.   Metodologija za izračun NRV-ova i izvođenje CST-ova

   2.1.   Metodologija za izračun NRV-ova

               2.1.1.

               Za svaku državu članicu i svaku kategoriju rizika NRV-ovi se računaju primjenom sljedećeg postupka:

                           (a)

                           izračun vrijednosti koje proizlaze iz odgovarajuće mjerne jedinice navedene u Dodatku 1., pri čemu se u obzir uzimaju podaci i odredbe iz odjeljka 1.1.;

                           (b)

                           analiza rezultata postupka iz točke (a) da bi se provjerila prisutnost i ponavljanje nultih vrijednosti za smrtne slučajeve i ponderirane teške ozljede u okviru razina sigurnosti promatranih za predmetnu godinu;

                           (c)

                           ako postoje najviše dvije nulte vrijednosti iz točke (b), ponderirani prosjek vrijednosti iz točke (a) računa se kako je opisano u odjeljku 2.3., pri čemu dobivena vrijednost odgovara NRV-u;

                           (d)

                           ako postoje više od dvije nulte vrijednosti iz točke (b), Agencija pridaje NRV-u diskrecijsku vrijednost koja se određuje u dogovoru s dotičnom državom članicom.

         2.2.   Metodologija izvođenja CST-ova iz NRV-ova

               2.2.1.

               Za svaku od kategorija rizika, nakon što se NRV izračuna za svaku državu članicu u skladu s postupkom iz odjeljka 2.1., odgovarajućem CST-u pridaje se vrijednost koja je jednaka nižoj od sljedećih vrijednosti:

                           (a)

                           najviša vrijednost NRV-a među državama članicama;

                           (b)

                           vrijednost koja je jednaka deseterostrukoj europskoj prosječnoj vrijednosti rizika na koji se predmetni NRV odnosi.

               2.2.2.

               Europski prosjek iz točke 2.2.1.(b) računa se kumuliranjem odgovarajućih podataka za sve države članice i korištenjem odgovarajućih mjernih jedinica navedenih u Dodatku 1. kao i ponderiranog prosjeka opisanog u odjeljku 2.3.

         2.3.   Postupak određivanja ponderiranog prosjeka za izračun NRV-a

               2.3.1.

               Za svaku državu članicu i svaku kategoriju rizika za koju se u skladu s točkom 2.1.1.(c) određuje ponderirani prosjek, za izračun NRVY za godinu Y (pri čemu je Y = 2009 i 2011) treba primijeniti sljedeće korake:

                           (a)

                           izračun godišnjih opažanja OBS
                              i (pri čemu je i razmatrana godina opažanja) koja proizlaze iz odgovarajućih mjernih jedinica navedenih u Dodatku 1. nakon unosa podataka za zadnjih n godina za koje su podaci bili dostavljeni, kako je navedeno u točki 2.1.1.(a) [na početku n = 4; od 2011. godine n = 6];

                           (b)

                           izračun aritmetičke sredine (AV) godišnjih opažanja OBS
                              i za n godina;

                           (c)

                           izračun apsolutne vrijednosti razlike ABSDIFF
                              i između svakog godišnjeg opažanja OBS
                              i i AV-a. Ako vrijedi ABSDIFF
                              i < 0,01 * AV, ABSDIFF
                              i se pridaje konstantna vrijednost koja je jednaka 0,01 * AV;

                           (d)

                           izračun pondera (Wi) za svaku pojedinu godinu i uzimanjem inverzne vrijednosti ABSDIFF
                              i;

                           (e)

                           izračun NRVy u obliku ponderiranog prosjeka na sljedeći način:

                              ;

                                       pri čemu je i prirodni broj i

                                          ako Y = 2009: x = Y – 5; N = Y – 2

                                          ako Y = 2011: x = Y – 7; N = Y – 2

         3.   Okvirni model za ocjenu ostvarenja NRV-ova i CST-ova

   3.1.   Metodologija za ocjenu ostvarenja NRV-ova i CST-ova

               3.1.1.

               Za ocjenu ostvarenja NRV-ova i CST-ova primjenjuju se sljedeća načela:

                           (a)

                           za svaku državu članicu i za svaku kategoriju rizika čiji je pripadajući NRV jednak ili manji od odgovarajućeg CST-a, ostvarenje NRV-a također automatski podrazumijeva ostvarenje CST-a. Ostvarenje NRV-a ocjenjuje se u skladu s postupkom iz odjeljka 3.2., a NRV predstavlja najvišu dopuštenu razinu rizika na koji se odnosi, ne dovodeći u pitanje odredbe o rasponu dopuštenog odstupanja iz točke 3.2.3.;

                           (b)

                           za svaku državu članicu i za svaku kategoriju rizika čiji je pripadajući NRV viši od odgovarajućeg CST-a, CST predstavlja najvišu dopuštenu razinu rizika na koji se odnosi. Ostvarenje CST-a ocjenjuje se u skladu sa zahtjevima izvedenim iz ocjene učinka i, prema potrebi, vremenskog rasporeda za postepenu provedbu CST-a, u skladu s odredbama članka 7. stavka 3. Direktive 2004/49/EZ.

               3.1.2.

               Za svaku državu članicu i svaku kategoriju rizika Agencija svake godine ocjenjuje ostvarenje NRV-a i CST-a, pri čemu u obzir uzima zadnje četiri godine za koje su podaci bili dostavljeni.

               3.1.3.

               Agencija mora svake godine najkasnije do 31. ožujka izvijestiti Komisiju o ukupnim rezultatima ocjene ostvarenja NRV-ova i CST-ova.

               3.1.4.

               S obzirom na odredbe iz točke 1.1.3., od 2012. godine Agencija ocjenjuje ostvarenje NRV-a i CST-a svake godine, pri čemu u obzir uzima zadnjih pet godina za koje su podaci bili dostavljeni.

               3.1.5.

               Rezultati ocjene ostvarenja iz točke 3.1.1. definiraju se na sljedeći način:

                           (a)

                           prihvatljiva razina sigurnosti;

                           (b)

                           moguće sniženje razine sigurnosti;

                           (c)

                           vjerojatno sniženje razine sigurnosti.

         3.2.   Postupni opis postupka iz točke 3.1.1.(a)

               3.2.1.

               Postupak za ocjenu ostvarenja NRV-a sastoji se od četiri različita koraka opisana u sljedećim točkama. Cjeloviti postupak prikazan je u obliku stabla odlučivanja u Dodatku 2., pri čemu strelice odlučivanja s DA i NE odgovaraju „pozitivnom”, odnosno „negativnom” rezultatu različitih koraka ocjenjivanja.

               3.2.2.

               Prvim korakom ocjenjivanja provjerava se je li ustanovljena razina sigurnosti u skladu s NRV-om ili ne. Ustanovljena razina sigurnosti mjeri se korištenjem mjernih jedinica navedenih u Dodatku 1. i podataka iz odjeljka 1.1. Vremenski nizovi obuhvaćaju zadnje godine opažanja, kako je navedeno u odjeljku 3.1. Ustanovljena razina sigurnosti izražava se kao:

                           (a)

                           ustanovljena razina sigurnosti u zadnjoj godini za koju su podaci bili dostavljeni;

                           (b)

                           ponderirani klizni prosjek (MWA), kako je navedeno u odjeljku 3.3.

                     Potom se rezultati dobiveni primjenom točaka (a) i (b) uspoređuju s NRV-om. Ako jedna od tih vrijednosti nije veća od NRV-a, razina sigurnosti smatra se prihvatljivom. U suprotnom slučaju postupak se nastavlja drugim korakom ocjenjivanja.

               3.2.3.

               U drugom koraku ocjenjivanja smatra se da je razina sigurnosti prihvatljiva ako MWA nije veći od NRV-a kojemu se dodaje 20-postotni raspon dopuštenog odstupanja. Ako taj uvjet nije ispunjen, Agencija će od tijela nadležnog za sigurnost dotične države članice zatražiti pojedinosti o nesreći s najvećim posljedicama (u smislu SSPTO-a) u zadnjim godinama opažanja, kako je navedeno u odjeljku 3.1., osim u godinama koje se koriste za određivanje NRV-a.
               Ako ta nesreća ima teže posljedice od najteže nesreće uključene u podatke na temelju kojih se određivao NRV, treba je izuzeti iz statističkih podataka. Tada se MWA ponovno računa da bi se provjerilo nalazi li se u navedenom rasponu dopuštenog odstupanja. Ako je tako, razina sigurnosti smatrat će se prihvatljivom. U suprotnom slučaju postupak se nastavlja trećim korakom ocjenjivanja.

               3.2.4.

               Trećim korakom ocjenjivanja provjerava se je li to prvi put u zadnje tri godine da se drugim korakom ocjenjivanja nisu osigurali dokazi o prihvatljivoj razini sigurnosti. Ako je tako, rezultat trećeg koraka ocjenjivanja smatra se „pozitivnim”. Bez obzira na rezultat trećeg koraka, postupak se nastavlja četvrtim korakom.

               3.2.5.

               Četvrtim korakom ocjenjivanja provjerava se je li broj teških nesreća po vlak-kilometru u usporedbi s prijašnjim godinama ostao stabilan (ili se smanjio). Kriterij za tu procjenu jest je li se broj relevantnih teških nesreća po vlak-kilometru u statističkom smislu znatno povećao. To se procjenjuje korištenjem Poissonove gornje granice dopuštenog odstupanja kojom se određuje prihvatljiva varijabilnost u ovisnosti o broju nesreća u različitim državama članicama.
               Ako broj teških nesreća po vlak-kilometru nije veći od navedene granice dopuštenog odstupanja, pretpostavlja se da nije došlo do statistički znatnog povećanja broja teških nesreća, pa se rezultat ovog koraka procjene smatra „pozitivnim”.
               Ovisno o kategoriji rizika na koju se različiti NRV-ovi u okviru ocjene ostvarenja odnose, pri provedbi ovog koraka ocjenjivanja u obzir se uzimaju sljedeće teške nesreće:

                           (a)

                           rizici za putnike: sve relevantne teške nesreće;

                           (b)

                           rizici za osoblje ili zaposlenike, uključujući osoblje ugovaratelja: sve relevantne teške nesreće;

                           (c)

                           rizici za korisnike željezničko-cestovnih prijelaza: sve relevantne teške nesreće koje spadaju u kategoriju „nesreće na željezničko-cestovnim prijelazima”;

                           (d)

                           rizici za neovlaštene osobe na prostorima željeznice: sve relevantne teške nesreće koje spadaju u kategoriju „nesreće uzrokovane željezničkim vozilima u pokretu u kojima su sudjelovale osobe”;

                           (e)

                           rizici za druge osobe: sve relevantne teške nesreće;

                           (f)

                           rizik za društvo u cjelini: sve teške nesreće.

         3.3.   Postupak određivanja ponderiranog kliznog prosjeka za godišnju ocjenu ostvarenja NRV-ova

               3.3.1.

               Za svaku državu članicu i svaku kategoriju rizika za koje se pri provedbi koraka ocjenjivanja opisanih u odjeljku 3.2. svake godine Y (od početne godine Y = 2010) određuje ponderirani klizni prosjek (MWA) treba pri izračunu MWAY primijeniti sljedeće korake:

                           (a)

                           izračun godišnjih opažanja OBS
                              i koja proizlaze iz odgovarajućih pokazatelja navedenih u Dodatku 1. nakon unosa podataka koji su za relevantne godine dostupni iz izvora navedenih u odjeljku 1.1. (indeks i poprima vrijednosti kako su definirane u niže navedenoj formuli);

                           (b)

                           izračun aritmetičke sredine (AV) godišnjih opažanja OBS
                              i za n godina [na početku n = 4; od 2012. godine n = 5];

                           (c)

                           izračun apsolutne vrijednosti razlike ABSDIFF
                              i između svakog godišnjeg opažanja OBS
                              i i AV-a. Ako vrijedi ABSDIFF
                              i < 0,01 * AV, ABSDIFF
                              i se pridaje konstantna vrijednost koja je jednaka 0,01 * AV;

                           (d)

                           izračun pondera (Wi) uzimanjem inverzne vrijednosti ABSDIFF
                              i;

                           (e)

                           izračun MWAy pomoću sljedeće formule:

                              ;

                                       pri čemu je i prirodni broj i

                                          ako Y = 2010 ili 2011: x = Y – 5; N = Y – 2

                                          ako Y ≥ 2012: x = Y – 6; N = Y – 2

         DODATAK 1.

      Mjerne jedinice za NRV-ove i CST-ove

               Kategorija rizika

               Mjerne jedinice

               Osnove skaliranja

                           1.

                           Putnici

                           1.1.

                           Broj SSPTO putnika na godinu kao rezultat teških nesreća/Broj putničkih vlak-kilometara na godinu

               Putnički vlak-kilometri na godinu

                           1.2.

                           Broj SSPTO putnika na godinu kao rezultat teških nesreća/Broj putničkih kilometara na godinu

               Putnički kilometri na godinu

                           2.

                           Zaposlenici

               Broj SSPTO zaposlenika na godinu kao rezultat teških nesreća/Broj vlak-kilometara na godinu

               Vlak-kilometri na godinu

                           3.

                           Korisnici željezničko-cestovnih prijelaza

                           3.1.

                           Broj SSPTO korisnika željezničko-cestovnih prijelaza na godinu kao rezultat teških nesreća/Broj vlak-kilometara na godinu

               Vlak-kilometri na godinu

                           3.2.

                           Broj SSPTO korisnika željezničko-cestovnih prijelaza na godinu kao rezultat teških nesreća/[(Broj vlak-kilometara na godinu * Broj željezničko-cestovnih prijelaza)/kolosiječni kilometri)]

               (Broj vlak-kilometara na godinu * Broj željezničko-cestovnih prijelaza)/kolosiječni kilometri

                           4.

                           Druge osobe

               Broj SSPTO osoba koje spadaju u kategoriju „druge osobe” na godinu kao rezultat teških nesreća/Broj vlak-kilometara na godinu

               Vlak-kilometri na godinu

                           5.

                           Neovlaštene osobe na prostorima željeznice

               Broj smrtnih slučajeva i ponderiranih teških ozljeda neovlaštenih osoba na prostorima željeznice na godinu kao rezultat teških nesreća/Broj vlak-kilometara na godinu

               Vlak-kilometri na godinu

                           6.

                           Cijelo društvo

               Ukupni broj SSPTO-a na godinu kao rezultat teških nesreća/Broj vlak-kilometara na godinu

               Vlak-kilometri na godinu

         DODATAK 2.

      Stablo odlučivanja za postupak iz točke 3.1.1.(a) Priloga


Odluka Komisije od 24/09/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7376 - DROEGE / WELTBILD) prema Uredbi Vijeća (EZ) br. 139/2004 (Samo je njemački tekst vjerodostojan)


title: 84/24/EEZ: Odluka Komisije od 23. prosinca 1983. o popisu objekata na Islandu odobrenih u svrhu uvoza svježeg mesa u Zajednicu

text:
               03/Sv. 029

               HR

               Službeni list Europske unije

               31

         31984D0024

               L 020/21

               SLUŽBENI LIST EUROPSKE UNIJE

               23.12.1983.

      ODLUKA KOMISIJE

   od 23. prosinca 1983.
   o popisu objekata na Islandu odobrenih u svrhu uvoza svježeg mesa u Zajednicu
   (84/24/EEZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Direktivu Vijeća 72/462/EEZ od 12. prosinca 1972. o problemima zdravlja i veterinarskoj inspekciji pri uvozu goveda, svinja i svježeg mesa iz trećih zemalja (1), kako je zadnje izmijenjena Direktivom 83/91/EEZ (2), a posebno njezin članak 4. stavak 1., članak 17. i članak 18. stavak 1. točke (a) i (b),
   budući da objekti u trećim zemljama ne mogu biti odobreni za izvoz svježeg mesa u Zajednicu ako ne udovoljavaju općim i posebnim uvjetima predviđenim Direktivom 72/462/EEZ;
   budući da je Island proslijedio, u skladu s člankom 4. stavkom 3. Direktive 72/462/EEZ, popis objekata odobrenih za izvoz u Zajednicu;
   budući da je nadzor Zajednice na licu mjesta pokazao da su higijenski standardi na mnogima od tih objekata dovoljni i da ih se stoga može staviti na prvi popis objekata iz kojih se može odobriti uvoz svježeg mesa, sastavljen u skladu s člankom 4. stavkom 1. navedene Direktive;
   budući da se slučaj ostalih objekata koje je Island predložio mora preispitati na temelju dopunskih informacija koje se odnose na njihove higijenske standarde i njihovu mogućnost da se brzo prilagode odgovarajućem zakonodavstvu Zajednice;
   budući da se u međuvremenu, kako bi se izbjeglo bilo kakvo naglo prekidanje postojećeg trgovinskog toka, ti objekti mogu odobriti da privremeno nastave s izvozom svježeg mesa u one države članice koje su ga spremne prihvatiti;
   budući da je stoga nužno preispitati i, ako je nužno, izmijeniti ovu Odluku s obzirom na mjere koje su u tu svrhu poduzete, te učinjenih poboljšanja;
   budući da uvjeti uvoza svježeg mesa iz objekata koji se pojavljuju na popisu priloženom ovoj Odluci ostaju podložni odredbama Zajednice predviđenim na drugim mjestima i općim odredbama Ugovora; budući da, posebno, uvoz iz država koje nisu članice i ponovni izvoz u druge države članice određenih kategorija mesa, poput mesa koje važe manje od 3 kilograma, ili mesa koje sadrži rezidue određenih tvari koje još nisu obuhvaćene posebnim pravilima za usklađivanje, ostaju podložni zdravstvenom zakonodavstvu države članice uvoznice;
   budući da su mjere predviđene ovom Odlukom u skladu s mišljenjem Stalnog veterinarskog odbora,
   DONIJELA JE OVU ODLUKU:
   Članak 1.
   1.   Objekti u Islandu navedeni u Prilogu ovime se odobravaju u smislu uvoza svježeg mesa u Zajednicu u skladu s navedenim Prilogom.
   2.   Uvoz iz tih objekata ostaje podložan veterinarskim odredbama Zajednice predviđenim na drugim mjestima, a posebno onima koji se odnose na zahtjeve u pogledu zaštite zdravlja.
   Članak 2.
   1.   Ne dovodeći u pitanje odredbe stavka 2., države članice zabranjuju uvoz svježeg mesa koje dolazi iz objekata koji nisu navedeni u ovom Prilogu.
   2.   Države članice mogu nastaviti odobravati, do 31. kolovoza 1984., uvoz svježeg mesa koje dolazi iz objekata koji nisu navedeni u Prilogu, već su službeno odobreni i predloženi putem islandskih tijela od 1. listopada 1983. na temelju članka 4. stavka 3. Direktive 72/462/EEZ, osim ako se donese suprotna odluka, u skladu s člankom 4. stavkom 1. gore navedene Direktive, prije 1. rujna 1984.
   Komisija popis tih objekata prosljeđuje državama članicama.
   Članak 3.
   Ova Odluka stupa na snagu 1. veljače 1984.
   Članak 4.
   Ova će se Odluka ponovno pregledati i ako bude nužno, izmijeniti prije 1. prosinca 1984.
   Članak 5.
   Ova je Odluka upućena državama članicama.

      Sastavljeno u Bruxellesu 23. prosinca 1983.

            Za Komisiju

         Poul DALSAGER

            Član Komisije

      (1)  SL L 302, 31.12.1972., str. 28.

      (2)  SL L 59, 5.3.1983., str. 34.
   PRILOG
   POPIS OBJEKATA
   OVČJE MESO
   Klaonice

               Objekt br.

               Adresa

               2

               Borgarnes

               31

               Hùsavik

               50

               Saudàrkrokur


title: 2010/354/EU: Odluka Komisije od 25. lipnja 2010. o izmjeni Odluke 2008/855/EZ o mjerama kontrole zdravlja životinja u pogledu klasične svinjske kuge kod divljih svinja (priopćena pod brojem dokumenta C(2010) 4170)  Tekst značajan za EGP

text:
               03/Sv. 52

               HR

               Službeni list Europske unije

               282

         32010D0354

               L 160/28

               SLUŽBENI LIST EUROPSKE UNIJE

         ODLUKA KOMISIJE
   od 25. lipnja 2010.
   o izmjeni Odluke 2008/855/EZ o mjerama kontrole zdravlja životinja u pogledu klasične svinjske kuge kod divljih svinja
   (priopćena pod brojem dokumenta C(2010) 4170)
   (Tekst značajan za EGP)
   (2010/354/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice s ciljem uspostave unutarnjeg tržišta (1), a posebno njezin članak 9. stavak 4.,
   uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice s ciljem uspostave unutarnjeg tržišta (2), a posebno njezin članak 10. stavak 4.,
   budući da:

               (1)

               Odluka Komisije 2008/855/EZ od 3. studenoga 2008. o mjerama kontrole zdravlja životinja u pogledu klasične svinjske kuge u nekim državama članicama (3) utvrđuje određene mjere kontrole u pogledu klasične svinjske kuge u državama članicama ili njihovim regijama iz Priloga toj Odluci.

               (2)

               Prilog Odluci 2008/855/EZ obuhvaća tri dijela ovisno o epidemiološkoj situaciji u navedenim područjima. Dijelovi I. i II. tog Priloga navode područja u državama članicama za koje se smatra da je epidemiološka situacija u pogledu divljih svinja najpovoljnija.

               (3)

               Iako su divlje svinje uključene u područje primjene Odluke 2008/855/EZ, mjere kontrole predviđene u toj Odluci prvenstveno su usmjerene na svinje s gospodarstava i proizvode dobivene od njih.

               (4)

               Odluka Komisije 2002/106/EZ (4) određuje dijagnostičke postupke, metode uzorkovanja i kriterije za procjenu laboratorijskih testova za potvrdu klasične svinjske kuge.

               (5)

               S ciljem bolje kontrole širenja klasične svinjske kuge, primjereno je predvidjeti neke mjere kontrole zdravlja životinja usmjerene na populaciju divljih svinja pogođenu tom bolešću. Posebno treba utvrditi zabranu otpreme pošiljki živih divljih svinja i svježeg mesa, mesnih pripravaka i mesnih proizvoda koji se sastoje od takvog mesa ili ga sadrže iz područja navedenih u Prilogu Odluci 2008/855/EZ.

               (6)

               Međutim, primjereno je dopustiti otpremanje pošiljki svježeg mesa divljih svinja, mesnih pripravaka i mesnih proizvoda koji se sastoje od takvog mesa ili ga sadrže iz tih područja u druga područja koja nisu navedena u Prilogu Odluci 2008/855/EZ, pod uvjetom da su provedeni virološki testovi u skladu s Odlukom 2002/106/EZ, da su rezultati tih testova negativni i da je nadležno veterinarsko tijelo mjesta odredišta dalo prethodno odobrenje.

               (7)

               Odluku 2008/855/EZ treba stoga na odgovarajući način izmijeniti.

               (8)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Sljedeći članak 8.b umeće se u Odluku 2008/855/EZ:

      „Članak 8.b
      Mjere koje se odnose na divlje svinje, svježe meso, mesne pripravke i mesne proizvode koji se sastoje od mesa divljih svinja ili ga sadrže
      1.   Dotične države članice s područjima navedenima u Prilogu osiguravaju da:

                  (a)

                  se iz područja navedenih u Prilogu ne otpremaju nikakve žive divlje svinje u druge države članice ili u druga područja na državnom području iste države članice;

                  (b)

                  se nikakve pošiljke svježeg mesa divljih svinja, mesnih pripravaka i mesnih proizvoda koji se sastoje od takvog mesa ili ga sadrže ne otpremaju iz područja navedenih u Prilogu u druge države članice ili u druga područja na državnom području iste države članice.

            2.   Odstupajući od stavka 1. točke (b), dotične države članice s područjima navedenima u dijelu I. i II. Priloga mogu dopustiti otpremanje pošiljki svježeg mesa divljih svinja, mesnih pripravaka i mesnih proizvoda koji se sastoje od takvog mesa ili ga sadrže iz tih područja u druga područja koja nisu navedena u Prilogu pod uvjetom da:

                  (a)

                  su svinje bile testirane s negativnim rezultatima na klasičnu svinjsku kugu u skladu s bilo kojim od dijagnostičkih postupaka opisanih u dijelu A točki 1., dijelu B ili C poglavlja VI. Priloga Odluci 2002/106/EZ;

                  (b)

                  je nadležno tijelo mjesta odredišta dalo prethodno odobrenje.”

   Članak 2.
   Ova je Odluka upućena državama članicama.

      Sastavljeno u Bruxellesu 25. lipnja 2010.

            Za Komisiju

         John DALLI

            Član Komisije

      (1)  SL L 395, 30.12.1989., str. 13.

      (2)  SL L 224, 18.8.1990., str. 29.

      (3)  SL L 302, 13.11.2008., str. 19.

      (4)  SL L 39, 9.2.2002., str. 71.


Odluka Komisije od 16/09/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7282 - LIBERTY GLOBAL / DISCOVERY / ALL3MEDIA) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 08/07/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7575 - IRIDIUM CONCESIONES DE INFRAESTRUCTURAS / ABERDEEN INFRASTRUCTURE / CONCESSIONARIA HOSPITAL UNIVERSITARI SON ESPASES) prema Uredbi Vijeća (EZ) No 139/2004 (Vjerodostojan je samo tekst na španjolskom jeziku)